Bragernes prosti

Bragernes prosti (Bragernæs Provsti, norrønt: Brakanes prófastdœmi, er et av de historiske prostier i Norge etablert som bindeleddet prosti mellom bispedømme og kirkesogn på 1200-tallet. Prostiet var underlagt Oslo bispedømme (norrønt: Oslóar byskupsdœmi).

Det var også benevnt Vestra lutum Osloár prófastdœmi, og omfattet et stort geografisk område beliggende i Buskerud, Akershus og Oslo. Prostiet ble senere delt flere ganger, siste gang i 1819, og det gjenværende prostiet ble gitt navnet Drammen prosti.

Historikk

Det historiske Bragernes prosti, Vestra lutum Osloár prófastdœmi, antas å gå tilbake til den katolske kirke  i middelalderen, og omfattet et stort geografisk område på Østlandet. I alle fall fra reformasjonen lå det administrativt under biskopen i Oslo stift.

Biskop Eysteins jordebok 
Den mest detaljerte beskrivelsen fra katolsk tid er gitt i Biskop Eysteins jordebok fra omkring år 1400, da prostiet omfattet følgende kirker:

 Hœms kirkja
 Hofs kirkja
 Haugs kirkja
 Fiskeims kirkja
 Bergs kirkja
 Frauna kirkja
 Hvals kirkja
 Husabjár kirkja
 Trandabjár kirkja
 Eggja kirkja
 Syllingadals kirkja
 Skoga kirkja
 Sandinar kirkja
 Straums kirkja
 Hofs kirkja á Huðrinum
 Røykinar kirkja
 Aska kirkja
 Tuneims kirkja
 Haslœims kirkja
 Akers kirkja
 Margaretto dals kirkja
 Hofuinar spitall

Jens Nilssøns Visitasbøger 
I Jens Nilssøns Visitasbøger fra 1591 omfatter Bragernes prosteri følgende prestegjeld:
 Eger
 Froner
 Aske
 Røcken
 Hudrem
 Sanden (innen 1663 overført til Tønsberg prosti)
 Modem
 Sigdall
 Aker

Norges land og folk:
 Sigdal og Modum prestegjeld hørte opprinnelig til Hamar stift, mens Eker, Lier, Røken og Hurum prestegjeld hørte til Oslo stift, men etter reformasjonen ble alle lagt til Oslo stift. Samtlige prestegjeld i Buskerud fogderi lå heretter under Bragernes prosti. Inntil 1739 da Eker, Modum og Sigdal ble lagt til Kongsberg prosti.
 Sandsvær hørte inntil 1691 til Tønsberg prosti, men ble dette året lagt til Bragernes prosti. Numedal lå under Brunla prosti inntil 1759. Dette året ble Kongsberg prosti opprettet og Numedal og Sandsvær ble lagt under dette, sammen med Eker, Modum og Sigdal fra Bragernes prosti. 

På sitt største omfattet prostiet følgende prestegjeld:
 Aker
 Bærum
 Asker
 Røyken
 Hurum
 Lier
 Bragernes med Strømsø
(Fra 1739 overført til Kongsberg prosti:)
 Eiker
 Modum
 Sigdal
 Sandsvær
 Kongsberg
 Flesberg
 Rollag
 Nore og Uvdal

Ved reskript av 18.12.1739 ble dette store prostiet delt i to, "nye" Bragernes prosti og Kongsberg prosti. Delingen medførte at de vestlige deler langs Oslofjorden forble i Bragernes prosti, mens de indre bygdelagene langs Drammenselven og i Hallingdal ble overført til det nye Kongsberg prosti, som også omfattet Kongsberg by.

Kgl.res 04.05.1819 foreskrev en ny deling, hvor Aker ble lagt til Christiania stiftprosti, og det gjenværende prostiet ble gitt navnet Drammen prosti.

Referanser 

Prostier
Religion i Oslo